CELEX: 32020D0555
Language: da
Date: 2020-04-22 00:00:00
Title: Kommissionens afgørelse (EU, Euratom) 2020/555 af 22. april 2020 om ændring af dens forretningsorden

22.4.2020   
               
               
                  DA
               
               
                  Den Europæiske Unions Tidende
               
               
                  LI 127/1
               
            
         KOMMISSIONENS AFGØRELSE (EU, Euratom) 2020/555
         af 22. april 2020
         om ændring af dens forretningsorden
         EUROPA-KOMMISSIONEN HAR —
         under henvisning til traktaten om Den Europæiske Union,
         under henvisning til traktaten om Den Europæiske Unions funktionsmåde, særlig artikel 249,
         under henvisning til traktaten om oprettelse af Det Europæiske Atomenergifællesskab, særlig artikel 106A, og
         ud fra følgende betragtninger:
         
                     (1)
                  
                  
                     Kommissionen bør sikre, at beslutningsprocessen forløber gnidningsløst selv under særlige omstændigheder.
                  
               
                     (2)
                  
                  
                     Under særlige omstændigheder, hvor visse af eller alle Kommissionens medlemmer er forhindret i at deltage personligt i et kommissionsmøde, kan formanden bede dem deltage ved hjælp af telekommunikationssystemer, der muliggør en identifikation af dem og deres effektive deltagelse.
                  
               
                     (3)
                  
                  
                     De medlemmer, der deltager i et kommissionsmøde ved hjælp af telekommunikationssystemer, bør, for at opfylde kravet om beslutningsdygtighed, anses for at være til stede.
                  
               
                     (4)
                  
                  
                     Hvad angår attestering af de retsakter, der vedtages på et sådant møde, kan formandens og Kommissionens generalsekretærs undertegnelse af det sammenfattende notat erstattes af deres skriftlige samtykke —
                  
               VEDTAGET DENNE AFGØRELSE:
         
            Artikel 1
            I Kommissionens forretningsorden (1) foretages følgende ændringer:
            
                        1)
                     
                     
                        I artikel 5, stk. 2, tilføjes følgende afsnit:
                        »Under særlige omstændigheder, hvor visse af eller alle Kommissionens medlemmer er forhindret i at deltage personligt i et kommissionsmøde, kan formanden bede dem deltage ved hjælp af telekommunikationssystemer, der muliggør en identifikation af dem og deres effektive deltagelse.«
                     
                  
                        2)
                     
                     
                        I artikel 7 tilføjes følgende afsnit:
                        »Hvis formanden gør brug af artikel 5, stk. 2, andet afsnit, anses medlemmer af Kommissionen, som deltager i drøftelserne ved hjælp af de deri omhandlede telekommunikationssystemer, i relation til kravet om beslutningsdygtighed, for at være til stede.«
                     
                  
                        3)
                     
                     
                        I artikel 10 tilføjes følgende stykke:
                        
                           »4.   Hvis formanden gør brug af artikel 5, stk. 2, andet afsnit, kan de personer, der er omhandlet i stk. 1-3 ovenfor, deltage i møderne ved hjælp af de telekommunikationssystemer, der er omhandlet i føromtalte afsnit.«
                        
                     
                  
                        4)
                     
                     
                        I artikel 17, stk. 1, tilføjes følgende afsnit:
                        »Hvis formanden gør brug af artikel 5, stk. 2, andet afsnit, og hvis det grundet omstændighederne ikke er muligt at undertegne notatet, kan formandens og generalsekretæren for Kommissionens udtrykkelige samtykke undtagelsesvis træde i stedet for deres underskrift og skal knyttes til nævnte notat.«
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 22. april 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 308 af 8.12.2000, s. 26.